న్యూఢిల్లీ: ఉపాధి అంచనాల సంస్థ ‘యాస్పైరింగ్ మైండ్స్’ వెలువరించిన సర్వే ‘పరమ చెత్త సర్వే’ అని భారత ఐటీ పరిశ్రమ దిగ్గజం టీవీ మోహన్దాస్ పాయ్ పేర్కొన్నారు. 95 శాతం మంది భారత ఇంజినీర్లు  సాఫ్ట్వేర్ ఉద్యోగాలకు పనికిరారంటూ చెప్పడంపై ఆయన మండిపడ్డారు. భారత ఇంజనీర్ల సామర్ధ్యాన్ని తగ్గించిచూపిన సదరు అధ్యయనం ‘స్టుపిడ్ సర్వే’ అని పాయ్ ట్విటర్ వేదికగా ఎండగట్టారు. తమ అధ్యయనం ప్రకారం... కేవలం 4.77 శాతం మంది మాత్రమే తప్పుల్లేకుండా సాఫ్ట్వేర్ ప్రోగ్రామ్ రాయగలరని యాస్పైరింగ్ మైండ్స్ చెప్పిన సంగతి తెలిసిందే.అసలు ఆ సర్వే ఏం చెప్పిందంటే...ఇన్ఫోసిస్ చీఫ్ ఫైనాన్సియల్ ఆఫీసర్గా పనిచేసిన మోహన్దాస్ పాయ్... ప్రస్తుతం మణిపాల్ గ్లోబల్ ఎడ్యుకేషన్ సర్వీసెస్ చైర్మన్గా కొనసాగుతున్నారు. టెక్నాలజీలో చోటుచేసుకున్న విస్తృత మార్పులు, అమెరికా సహా పలు దేశాలు వీసా నిబంధనలు కఠినతరం చేయడం కారణంగా ఐటీ పరిశ్రమ గడ్డు పరిస్థితులు ఎదుర్కొంటోందన్న వార్తల నేపథ్యంలోనే పాయ్ ఈ వ్యాఖ్యలు చేయడం విశేషం. గత ఫిబ్రవరిలో కూడా భారత టెకీలకు సరైన నైపుణ్యం లేదంటూ ఓ కంపెనీ ప్రముఖుడు చేసిన వ్యాఖ్యలను పాయ్ ఖండించిన సంగతి తెలిసిందే. ఐటీ రంగంలో సగటు భారత ఉద్యోగి వయసు కేవలం 27 సంవత్సరాలేననీ... కాబట్టి వారి సామర్థ్యాన్ని తక్కువ చేసి చూడడం తగదని ఆయన పేర్కొన్నారు.కాగా బయోకాన్ అధినేత కిరణ్ మజుందార్ షా సైతం పాయ్ వ్యాఖ్యలను సమర్ధించారు. ‘‘మోహన్దాస్ పాయ్ వ్యాఖ్యలతో నేను ఏకీభవిస్తున్నా... వారికి ఈ సమాచారం ఎలా వచ్చిందో నాకు అర్థం కావడంలేదు. వాస్తవానికి భవిష్యత్ మొత్తం బ్లూకాలర్ ఉద్యోగులదే’’ అని ట్విటర్లో వ్యాఖ్యానించారు.
newdhilly: upaadhi anchanaala samstha ‘aspiring minds’ veluvarinchina sarve ‘parama chetta sarve’ ani bhaarata it parisrama diggajam tv mohandas paay perkonnaru. 95 saatam mandi bhaarata injineerlu  saftvare udyogaalaku panikiraarantuu cheppadampai aayana mandipaddaaru. bhaarata injaneerla saamardhyaanni tagginchichuupina sadaru adhyayanam ‘stupid sarve’ ani paay twiter vedikagaa endagattaaru. tama adhyayanam prakaaram... kevalam 4.77 saatam mandi matrame tappullekunda saftvare program rayagalarani aspiring minds cheppina sangati telisinde.asalu aa sarve yem cheppindante...infosis cheef financial affice panichesina mohandas paay... prastutam manipal global education survices chairmanga konasaagutunnaaru. technologylo chotuchesukunna vistruta maarpulu, america sahaa palu deshaalu veesa nibandhanalu kathinataram cheyadam kaaranamgaa it parisrama gaddu paristhitulu edurkontondanna vaartala nepathyamlone paay ee vyaakhyalu cheyadam visesham. gatha fibravarilo kuudaa bhaarata tekeelaku saraina naipunyam ledantu oo company pramukhudu chesina vyaakhyalanu paay khandinchina sangati telisinde. it rangamlo sagatu bhaarata udyogi vayasu kevalam 27 samvatsaraalenanii... kabatti vaari saamarthyaanni takkuva chesi chudadam tagadani aayana perkonnaru.kaga biocan adhinetha kiran majundar shaa saitam paay vyaakhyalanu samardhinchaaru. ‘‘mohandas paay vyaakhyalatho nenu ekibhavistunna... vaariki ee samacharam ela vachindo naaku artham kaavadamledu. vaastavaaniki bhavishyat mottam blucalar udyogulade’’ ani twiterlo vyaakhyaaninchaaru.